
PARLAMENTUL  ROMÂNIEI
CAMERA DEPUTAŢILOR

                     
	  COMISIA PENTRU 
 TINERET ȘI SPORT
	               Nr. 4c-25/79/ 28 iunie 2022



			            

BIROULUI PERMANENT
AL
CAMEREI DEPUTAŢILOR,



Vă înaintăm raportul asupra Proiectului de Lege privind instituirea Zilei naţionale a sportului cu balonul oval PL-x nr.333/2022, trimis Comisiei pentru tineret şi sport spre dezbatere, în fond, prin adresa Biroului Permanent din 7 iunie 2022.
În raport cu obiectul şi conţinutul reglementării, proiectul de lege face parte din categoria legilor ordinare.





PREŞEDINTE,

Oana Silvia Țoiu

CAMERA DEPUTAŢILOR

TINERET ȘI SPORT                                                                                                                                           Nr. 4c-25/79


RAPORT
asupra Proiectului de Lege privind instituirea Zilei naţionale a sportului cu balonul oval
  
	În conformitate cu prevederile art.95 din Regulamentul Camerei Deputaţilor, cu modificări și completări, Comisia pentru tineret și sport a fost sesizată prin adresa Biroului Permanent din 7 iunie 2022, în vederea examinării și întocmirii unui raport cu Proiectul de Lege privind instituirea Zilei naţionale a sportului cu balonul oval PLx. 333/2022.
	Senatul, în calitate de primă Cameră sesizată, a adoptat  proiectul de lege în şedinţa din 30 mai 2022. Potrivit dispoziţiilor art. 75 din Constituţia României, republicată, şi ale art. 92 din Regulamentul Camerei Deputaţilor, cu modificări și completări,  Camera Deputaţilor este Cameră decizională. 	
	La întocmirea prezentului raport Comisia a avut în vedere :
- avizul favorabil cu observații și propuneri al Consiliului Legislativ (nr.375 din 7 aprilie 2022);
- avizul nefavorabil  al Consiliului Economic și Social (nr.1802 din 29 martie 2022);
- avizul negativ al Comisiei pentru drepturile omului, culte şi problemele minorităţilor naţionale (nr. 4c-6/406 din 16 iunie 2022);
- avizul negativ al Comisiei pentru egalitatea de şanse pentru femei şi bărbaţi (nr. 4c-20/316 din 22 iunie 2022).
 
 Proiectul de lege are ca obiect de reglementare, instituirea zilei de 4 mai - Ziua națională a sportului cu balonul oval. Ziua națională a sportului cu balonul oval va fi marcată de către Federația Română de Rugby, de cluburi sportive/asociații și membri afiliați prin participarea la evenimente și programe cu caracter sportiv sau social, cu scopul de a informa și de a promova importanța practicării rugby-ului pentru sănătatea oamenilor. 
 În conformitate cu prevederile art. 62 cu modificări și completări, din Regulamentul Camerei Deputaţilor, membrii Comisiei au examinat iniţiativa legislativă, în şedinţele din 23 iunie 2022 și 28 iunie 2022, în format mixt, fizic și online. La dezbateri, membrii Comisiei pentru tineret și sport au fost prezenți conform listei de prezență. 
        În urma dezbaterilor, Comisia pentru tineret şi sport a hotărât, cu majoritate de voturi, să propună plenului Camerei Deputaților raportul de adoptare a Proiectului de Lege privind instituirea Zilei naţionale a sportului cu balonul oval  PLx. 333/2022 în forma adoptată de Senat.
 În raport cu obiectul şi conţinutul său, proiectul de lege face parte din categoria legilor ordinare.

